VIIENDA KOOSSEISU

OTSUS

Haapsalu,			29. juuni 2007 nr 
									Eelnõu

Detailplaneeringu osaline kehtestamine
(Holmi tänav, Holmi tn 3, 5, 7, Westmeri tn 6 
detailplaneeringu osaline kehtestamine 
Holmi tänava, Holmi tn 3, 5 kruntide osas)

Detailplaneering (Holmi tn, Holmi 3, 5, 7 ja Westmeri 6, Haapsalus) algatati Haapsalu Linnavolikogu 26.08.2005 otsusega nr 205. Planeeringu põhiliseks eesmärgiks oli Holmi tänava laiendamine ja ühendamine Westmeri tänavaga. Planeeringuga muudeti osaliselt kruntide piire ja määrati ehitusõigused.
Planeering võeti vastu Haapsalu Linnavalitsuse 12.09.2006 korraldusega nr 678 ja avalik väljapanek toimus ajavahemikul 23.09.2006–07.10.2006 ning avalik arutelu 26.10.2006.
Kuna AS Evore soovid oma kruntide ehitusõiguse ja hoonestusala määramiseks on täpsustunud, siis kehtestatakse käesolev planeering osaliselt ja planeeringu alast arvatakse välja Westmeri 6 ja Holmi 7 krundid. Kuni uue detailplaneeringu kehtestamiseni jääb neile kruntidele kehtima olemasolev ehitusõigus.
Võttes arvesse eelnevat ning otsusele lisatud seletuskirja ja juhindudes planeerimisseaduse § 24 lg 3, § 25 lg 4 ja 5, § 26 lg 1, kohaliku omavalitsuse korralduse seaduse § 6 lg 1 ning haldusmenetluse seadusest, Haapsalu Linnavolikogu otsustab:

1.	Kehtestada Holmi tn, Holmi 3, 5 ja 7, Westmeri 6 detailplaneering osaliselt - Holmi tn, Holmi 3, 5 kruntide osas (joonis lisatud).

2.	Linnavolikogu kantseleil teha otsus teatavaks Haapsalu Linnavalitsuse linnaarhitektile, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu projektiga Maa-ameti Lääne katastribüroole (Ehte 9, 90509 Haapsalu).
3.	Linnavolikogu kantseleil avaldada ühe kuu jooksul peale otsuse jõustumist teade detailplaneeringu kehtestamise kohta ajalehes Lääne Elu.
4.	Otsus jõustub avalikustamisega.
5.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Arder Väli
Volikogu esimees
SELETUSKIRI
Eelnõule „Detailplaneeringu osaline kehtestamine (Holmi tänav, Holmi tn 3, 5, 7, Westmeri tn 6 detailplaneeringu osaline kehtestamine Holmi tänav, Holmi tn 3, 5 kruntide osas)”

Planeering algatati eesmärgiga kavandada Holmi tänava laiendamine ja ühendamine Westmeri tänavaga.
Vastavalt maaomaniku soovile on planeeritud planeeringualas olevale Holmi 5 krundile korterelamu. Hoone saab projekteerida põhiliselt kahe- ja tagasiasteliselt kolmekorruselisena.
Planeeringu lahendus, mis kavandas Holmi 5 ja Holmi 7 krundi piiride muutmist ning vastavate maatükkide ostu-müüki, osutus mittesobivaks, kuna maaomanikud ei jõudnud maatehingute osas kokkuleppele. Kehtestamisele tulev planeering kruntide omavahelise piiri muutmata ja Holmi 5 hoonestusala on vastavalt vähendatud. Kruntide vahelise piiri muutmata jätmises lepiti omanikega kokku linnavalitsuses toimunud kohtumistel Holmi 5 ja Holmi 7 omanikega ning planeeringut korrigeeriti nii et korterelamu maht vähenes 5–le korterile.
Holmi 7 ja Westmeri 6 maaomanikud on sellise lahendusega nõustunud.

AS Evore krundile Westmeri 6 tootmismaa funktsioonile on planeeringuga lisatud ärifunktsioon, et võimaldada olemasoleva hoone rekonstrueerimist,  laoruumide pealse katusealusemahu välja ehitamist majutuskorrusena.
Peale planeeringu ametliku menetlusprotsessi lõppemist on AS Evore esitanud linnale täiendavaid soove oma kruntide planeerimise osas. On ettepanek lammutada olemasolevad tootmishooned, et ehitada asemele uued kaasaegsed ellingud ja majutushoone. Muutuks krundi hoonestusala ja osaliselt hoonete lubatud suurim kõrgus. Seega tuleb Westmeri 6 ja Holmi 7 kruntide osas planeeringu menetlust jätkata. Uus ettepanek nõuab uut avalikustamist.
Planeeritud tänav läbib mitmeid erakrunte: AS Evorele kuuluvaid Westmeri 6 ja Holmi 7, OÜ Proholmile kuuluvat Holmi 5, Olev Umdale Holmi 3 krunti.
Holmi 7 ja Westmeri 6 edasisel planeerimisel täpsustub, kas kavandatav Holmi tänava pikendus jääb eraomandisse või munitsipaalomandisse.
Holmi 3 ja 5 omanikud on planeeringuga teemaa osas nõus ja peale kehtestamist, saab nende kruntide osas asuda maakorralduslike tehinguid ellu viima.

Planeeringu menetlusest:
Linna poolt algatatud planeeringu menetluse käigus korraldati kaks avalikku arutelu, kuhu kaasati nii planeeritavate kruntide kui naaberkruntide maaomanikke. Toimus kahe nädalane välja panek.
Avalikustamise ajal tehti üks täiendav ettepanek OÜ Aironi poolt, milles sooviti Westmeri 4 krunti laiendada tänava maa arvelt. Seda ettepanekut arvesse ei võetud. Tehtud ettepanek käsitles krunti, mis ei kuulunud planeeringuala hulka ja kuna tänavamaad on vaja nii liikluse kui kommunikatsioonide hooldamiseks.
Kuna Holmi 5 krundi omanik soovib planeeringu kiiremat kehtestamist, siis on Linnavalitsus teinud ettepaneku kehtestada menetluse läbinud planeering osaliselt, nii et Westmeri 6 ja Holmi 7 jäävad käesoleva otsusega kehtestamata ja neil kehtib senine ehitusõigus.
Linnavalitsus on seisukohal, et kehtestamisele tulev planeering võimaldab Holmi 5 omanikul alustada arendustegevust omal krundil.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea